CELEX: 22012D0090
Language: hu
Date: 2012-04-30 00:00:00
Title: Az EGT Vegyes Bizottság 90/2012 határozata ( 2012. április 30. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

13.9.2012   
            
            
               HU
            
            
               Az Európai Unió Hivatalos Lapja
            
            
               L 248/27
            
         AZ EGT VEGYES BIZOTTSÁG 90/2012 HATÁROZATA
   (2012. április 30.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2011. május 20-i 50/2011 EGT vegyes bizottsági határozat (1) módosította.
            
         
               (2)
            
            
               A szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és a tanácsi rendeletet (2) bele kell foglalni az EGT-megállapodásba.
            
         
               (3)
            
            
               A csonthéjas gyümölcsből készült párlatokban és csonthéjas gyümölcsből készült törkölypárlatokban az etil-karbamát-szennyeződés megelőzéséről és csökkentéséről, valamint az ilyen italokban előforduló etil-karbamát szintjének ellenőrzéséről szóló, 2010. március 2-i 2010/133/EU bizottsági ajánlást (3) bele kell foglalni a megállapodásba.
            
         
               (4)
            
            
               A 110/2008/EK rendelet hatályon kívül helyezi a megállapodásba foglalt, az 1576/89/EGK tanácsi rendeletet (4), amelyet ebből következően el kell hagyni a megállapodásból.
            
         
               (5)
            
            
               A megállapodásba foglalt 1014/90/EGK bizottsági rendelet (5) tárgytalanná vált (6), amelyet ezért el kell hagyni a megállapodásból.
            
         
               (6)
            
            
               A szeszes italok földrajzi jelzései bejegyzési rendszerének sajátos jellemzői miatt, valamint amiatt, hogy az EFTA-államokból nagyon alacsony számú bejegyzés várható, ésszerűnek tűnik mellőzni a megállapodás 1. jegyzőkönyve (4) bekezdése d) pontjának e kérdésekre történő alkalmazását. Ez nem érint más vegyes bizottsági határozatokat.
            
         
               (7)
            
            
               Ez a határozat szeszes italokra vonatkozó jogszabályokat érint. A szeszes italokra vonatkozó jogszabályok nem alkalmazandók Liechtensteinre, amíg az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodást ki nem terjesztik Liechtensteinre, a megállapodás II. melléklete XXVII. fejezetének bevezetésében foglaltak szerint. Ez a határozat ezért nem alkalmazandó Liechtensteinre,
            
         ELFOGADTA EZT A HATÁROZATOT:
   1. cikk
   Az EGT-megállapodás II. mellékletének XXVII. fejezete a következőképpen módosul:
   
               1.
            
            
               Az 1. pont (1576/89/EGK tanácsi rendelet) és a 2. pont (1014/90/EGK bizottsági rendelet) szövegét el kell hagyni.
            
         
               2.
            
            
               A szöveg a következő pontokkal egészül ki a 8. pont (2870/2000/EK bizottsági rendelet) után:
               
                           „9.
                        
                        
                           
                              32008 R 0110: az Európai Parlament és a Tanács 2008. január 15-i 110/2008/EK rendelete a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről (HL L 39., 2008.2.13., 16. o.), amelyet a következő jogszabály módosított:
                           
                                       —
                                    
                                    
                                       
                                          32008 R 1334: az Európai Parlament és a Tanács 2008. december 16-i 1334/2008/EK rendelete (HL L 354., 2008.12.31., 34. o.).
                                    
                                 A rendelet rendelkezései e megállapodás alkalmazásában a következő kiigazításokkal értendők:
                           
                                       a)
                                    
                                    
                                       A rendelet rendelkezései nem érintik az EFTA-államok jogát arra, hogy megkülönböztetéstől mentes módon megtiltsák olyan emberi fogyasztásra szánt szeszes italok nemzeti forgalomba hozatalát, amelyek alkoholtartalma meghaladja a 60 %-ot.
                                    
                                 
                                       b)
                                    
                                    
                                       Az EFTA-államokat felkérik, hogy küldjenek megfigyelőket a 25. cikkben említett szeszes italokkal foglalkozó bizottság azon üléseire, amelynek témája a megállapodásban hivatkozott jogi aktusok hatálya alá tartozó kérdés. Az EFTA-államok képviselői teljes mértékben részt vesznek a bizottság munkájában, de szavazati joggal nem rendelkeznek.
                                    
                                 
                                       c)
                                    
                                    
                                       A megállapodás 1. jegyzőkönyve (4) bekezdésének d) pontja nem alkalmazandó a rendelet III. fejezetére.
                                    
                                 
                                       d)
                                    
                                    
                                       A III. melléklet a következővel egészül ki:
                                       
                                                   Termékkategória
                                                
                                                
                                                   Földrajzi jelzés
                                                
                                                
                                                   Származási ország
                                                
                                             
                                                   
                                                               15.
                                                            
                                                            
                                                               Vodka
                                                            
                                                         
                                                
                                                   
                                                      Íslenskt Vodka/Icelandic Vodka
                                                   
                                                
                                                
                                                   Izland
                                                
                                             
                                                   
                                                      Norsk Vodka/Norwegian Vodka
                                                   
                                                
                                                
                                                   Norvégia
                                                
                                             
                                                   
                                                               24.
                                                            
                                                            
                                                               Akvavit/aquavit
                                                            
                                                         
                                                
                                                   
                                                      ÍslensktBrennivín/Icelandic Aquavit
                                                   
                                                
                                                
                                                   Izland
                                                
                                             
                                                   
                                                      Norsk akevitt/Norsk Aquavit/Norsk Akvavit/Norwegian Aquavit
                                                   
                                                
                                                
                                                   Norvégia
                                                
                                             
                                                   Más szeszes ital
                                                
                                                
                                                   Az e pontban említett földrajzi jelzések a rendeletben nem meghatározott termékekre vonatkoznak. Ezért a »szeszes ital« kereskedelmi megnevezéssel kell kiegészíteni őket.
                                                   Az ilyen szeszes italokat előállító EFTA-országok tájékoztatják a többi szerződő felet e termékek nemzeti meghatározásáról.
                                                
                                                
                                                    
                                                
                                             
                                 
                     
                           10.
                        
                        
                           
                              32010 H 0133: a Bizottság 2010. március 2-i 2010/133/EU ajánlása csonthéjas gyümölcsből készült párlatokban és csonthéjas gyümölcsből készült törkölypárlatokban az etil-karbamát-szennyeződés megelőzéséről és csökkentéséről, valamint az ilyen italokban előforduló etil-karbamát szintjének ellenőrzéséről (HL L 52., 2010.3.3., 53. o.).”
                        
                     
         2. cikk
   A 110/2008/EK rendeletnek és a 2010/133/EU ajánlásnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. május 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. április 30-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 196., 2011.7.28., 29. o.
   
      (2)  HL L 39., 2008.2.13., 16. o.
   
      (3)  HL L 52., 2010.3.3., 53. o.
   
      (4)  HL L 160., 1989.6.12., 1. o.
   
      (5)  HL L 105., 1990.4.25., 9. o.
   
      (6)  HL C 30., 2009.2.6., 18. o.
   
      (7)  Alkotmányos követelmények fennállását nem jelezték.